
40                                                            DR.30.10.2018                                                                                                                          

 
Yang Berhormat Rantau Panjang juga dalam ucapan bahas menyentuh tentang 

keperluan untuk mengimbangi antara dunia dan juga akhirat. Ini kita memang ambil berat 
dalam hal ini. Ini kerana kita yakin kalau keluarga itu terbina di atas kepercayaan kepada 
dosa pahala, kepercayaan bahawa segala tindak-tanduk yang dilakukan di dunia ini akan 
dipersoalkan di hari akhirat, semua itu sudah tentu akan menjadi satu faktor yang penting 
untuk mereka menjalani kehidupan rumah tangga yang bahagia. 

Oleh sebab itu melalui Jabatan Kemajuan Islam, kita telah membangunkan apa 
yang kita namakan sebagai Pelan Tindakan Keluarga Sakinah Negara mulai tahun 2017 dan 
sampai kepada tahun 2021. Maknanya saya ambil halfway tahun 2018, maka Pelan Tindakan 
Keluarga Sakinah yang kita rasa benda baik, kita akan teruskan untuk kita pasti seperti yang 
disebut oleh Yang Berhormat tentang perlunya rumah tangga yang berdiri di atas kepentingan 
dunia dan juga akhirat. 

Objektif pembangunan Pelan Tindakan Keluarga Sakinah adalah seperti berikut: 

(i) untuk melahirkan keluarga dan generasi yang berkualiti dari segi 
rohani dan jasmani. Itu yang tadi itu, dalaman dan juga luaran; 

(ii) mewujudkan satu pembangunan sosioekonomi ummah yang 
mapan; 

(iii) menambah baik sistem kekeluargaan; dan  

(iv) memperkasakan sistem pengurusan kekeluargaan yang sedia ada. 

Itu antara usaha yang kita lakukan untuk memastikan teras Pelan Tindakan 
Keluarga Sakinah Negara ini dapat dijayakan. 

Adapun dari sudut pemantauan itu mungkin soalannyalah. Kadang-kadang cantik di 
atas kertas tetapi bila pemantauan itu bagaimana? Jadi, bagi memantau dan memastikan 
pelaksanaan pelan ini mengikut dia punya schedule, mengikut jadual dia, dia ada satu 
jawatankuasa memantau pelaksanaan pelan tindakan ini yang dipengerusikan sendiri oleh 
Ketua Pengarah JAKIM. Dia akan repot dalam Mesyuarat Post-Kabinet yang kita adakan 
setiap hari– kalau bukan Parlimen hari Rabu, kalau masa hari Parlimen hari Jumaat.  

Semua dasar yang diketengahkan itu akan dimaklumkan kepada Yang Berhormat 
Menteri pada setiap mesyuarat Post-Kabinet. Bagi pihak kami, kami melihat bahawa bukan 
sahaja isunya program itu cantik di atas kertas tetapi yang lebih penting ialah pelaksanaan 
dan juga keberkesanan yang kita cari. Yang Berhormat Rantau Panjang, silakan. 

Puan Hajah Siti Zailah binti Mohd Yusoff [Rantau Panjang]: Terima kasih Tuan 
Yang di-Pertua. Terima kasih Yang Berhormat Menteri di atas penjelasan yang begitu 
panjang lebar berkaitan dengan kepentingan keutuhan institusi keluarga dalam negara. Saya 
ucapkan terima kasih. 

Saya inginkan penjelasan daripada program pemantauan yang disebut oleh Yang 
Berhormat Menteri tadi. Apakah sebenarnya hasil daripada pemantauan itu terutama yang 
menjadi punca utama kenapa semakin hari semakin banyak kes penceraian berlaku dalam 
negara? Sejauh mana hasil kepada pemantauan yang telah dibuat? Macam mana budaya 
semakin merebaknya budaya kecelaruan hidup songsang sebagaimana yang disebut oleh 
Yang Berhormat tadi. Minta penjelasan. 

Datuk Seri Dr. Mujahid Yusof Rawa: Terima kasih kepada Yang Berhormat 
Rantau Panjang. Saya kira memanglah – saya baru ambil alih pada tahun 2017. Bermakna 
tahun 2018 kita masih lagi tidak boleh kata bahawa pelan tindakan ini dengan program yang 
disediakan itu berjaya. Saya harus jujurlah. Akan tetapi pada waktu yang sama oleh sebab 
pemantauan ada dan ia tidak hanya melibatkan kementerian saya.  

Kita bekerjasama rapat dengan Kementerian Pembangunan Wanita, Keluarga dan 
Masyarakat dalam memastikan isu-isu yang disebut itu antara lainnya ialah kecelaruan hidup 
dengan budaya-budaya yang kita tidak pernah kenali yang meruntuhkan institusi keluarga. Ia 
bukan sahaja melibatkan kementerian saya tetapi ia juga melibatkan Kementerian Kesihatan, 
Kementerian Pembangunan Wanita, Keluarga dan Masyarakat dan juga jabatan-jabatan 
agama Islam negeri yang lain. 

Terkini baru kita adakan di Pulau Pinang, sebelumnya di Melaka dan sebelumnya 
itu lebih awal ketika saya baru masuk kita telah adakan di negeri Terengganu. Alhamdulillah 
dihadiri oleh Exco Kerajaan Negeri Terengganu sendiri. Ini kerana bagi kami isu-isu yang 



Yang Berhormat Rantau Panjang juga dalam ucapan bahas menyentuh tentang. keperluan untuk mengimbangi antara dunia dan juga akhirat. Ini kita memang ambil berat dalam hal ini. Ini kerana kita yakin kalau keluarga itu terbina di atas kepercayaan kepada dosa pahala, kepercayaan bahawa segala tindak-tanduk yang dilakukan di dunia ini akan dipersoalkan di hari akhirat, semua itu sudah tentu akan menjadi satu faktor yang penting untuk mereka menjalani kehidupan rumah tangga yang bahagia. Oleh sebab itu melalui Jabatan Kemajuan Islam, kita telah membangunkan apa yang kita namakan sebagai Pelan Tindakan Keluarga Sakinah Negara mulai tahun 2017 dan sampai kepada tahun 2021. Maknanya saya ambil halfway tahun 2018, maka Pelan Tindakan Keluarga Sakinah yang kita rasa benda baik, kita akan teruskan untuk kita pasti seperti yang disebut oleh Yang Berhormat tentang perlunya rumah tangga yang berdiri di atas kepentingan dunia dan juga akhirat. Objektif pembangunan Pelan Tindakan Keluarga Sakinah adalah seperti berikut: (i) untuk melahirkan keluarga dan generasi yang berkualiti dari segi rohani dan jasmani. Itu yang tadi itu, dalaman dan juga luaran; (ii) mewujudkan satu pembangunan sosioekonomi ummah yang mapan; (iii) menambah baik sistem kekeluargaan; dan. (iv) memperkasakan sistem pengurusan kekeluargaan yang sedia ada. Itu antara usaha yang kita lakukan untuk memastikan teras Pelan Tindakan Keluarga Sakinah Negara ini dapat dijayakan. Adapun dari sudut pemantauan itu mungkin soalannyalah. Kadang-kadang cantik di atas kertas tetapi bila pemantauan itu bagaimana? Jadi, bagi memantau dan memastikan pelaksanaan pelan ini mengikut dia punya schedule, mengikut jadual dia, dia ada satu jawatankuasa memantau pelaksanaan pelan tindakan ini yang dipengerusikan sendiri oleh Ketua Pengarah JAKIM. Dia akan repot dalam Mesyuarat Post-Kabinet yang kita adakan setiap hari- kalau bukan Parlimen hari Rabu, kalau masa hari Parlimen hari Jumaat. Semua dasar yang diketengahkan itu akan dimaklumkan kepada Yang Berhormat Menteri pada setiap mesyuarat Post-Kabinet. Bagi pihak kami, kami melihat bahawa bukan sahaja isunya program itu cantik di atas kertas tetapi yang lebih penting ialah pelaksanaan dan juga keberkesanan yang kita cari. Yang Berhormat Rantau Panjang, silakan. Puan Hajah Siti Zailah binti Mohd Yusoff [Rantau Panjang]: Terima kasih Tuan Yang di-Pertua. Terima kasih Yang Berhormat Menteri di atas penjelasan yang begitu panjang lebar berkaitan dengan kepentingan keutuhan institusi keluarga dalam negara. Saya ucapkan terima kasih. Saya inginkan penjelasan daripada program pemantauan yang disebut oleh Yang Berhormat Menteri tadi. Apakah sebenarnya hasil daripada pemantauan itu terutama yang menjadi punca utama kenapa semakin hari semakin banyak kes penceraian berlaku dalam negara? Sejauh mana hasil kepada pemantauan yang telah dibuat? Macam mana budaya semakin merebaknya budaya kecelaruan hidup songsang sebagaimana yang disebut oleh Yang Berhormat tadi. Minta penjelasan. Datuk Seri Dr. Mujahid Yusof Rawa: Terima kasih kepada Yang Berhormat Rantau Panjang. Saya kira memanglah- saya baru ambil alih pada tahun 2017. Bermakna tahun 2018 kita masih lagi tidak boleh kata bahawa pelan tindakan ini dengan program yang disediakan itu berjaya. Saya harus jujurlah. Akan tetapi pada waktu yang sama oleh sebab pemantauan ada dan ia tidak hanya melibatkan kementerian saya. Kita bekerjasama rapat dengan Kementerian Pembangunan Wanita, Keluarga dan Masyarakat dalam memastikan isu-isu yang disebut itu antara lainnya ialah kecelaruan hidup dengan budaya-budaya yang kita tidak pernah kenali yang meruntuhkan institusi keluarga. Ia bukan sahaja melibatkan kementerian saya tetapi ia juga melibatkan Kementerian Kesihatan, Kementerian Pembangunan Wanita, Keluarga dan Masyarakat dan juga jabatan-jabatan agama Islam negeri yang lain. Terkini baru kita adakan di Pulau Pinang, sebelumnya di Melaka dan sebelumnya itu lebih awal ketika saya baru masuk kita telah adakan di negeri Terengganu. Alhamdulillah dihadiri oleh Exco Kerajaan Negeri Terengganu sendiri. Ini kerana bagi kami isu-isu yang.